Tepişteyo sîyasî Bariş Keve (25)  18ê êlule de hucreyê yewkesî yê Zîndanê Tîpê Tyî yê Akçadagê Meletî de  ame qetilkerdene. Keyeyê ey şewe şi Meletî û Dezgehê Tipê Edlîyî ra cenaza girewte.
Dezgehê Tipê Edlîyî tedaya polîsan ra ambulans nêda keyeyî. Keyeyê Keveyî bi wesayîtêkê taybetî cenaza berde qezaya ya Wanî.
Kekê Bariş Keveyî da zanayene ke înan tewr peyên 16ê êlule de birayê xo reyde qisey kerd û çîyo xirab halê ey ra hîs nêkerdo.
Bariş Keveyo ke Edirne de ame destbekderdene û tepiştene cezaya 6 serran û 3 aşman dîyaye ci. Keveyo ke 5 aşmî yo Zîndanê Akçadagî yê Meletî de yo yew hewteyo rîyê ‘’cezaya dîsîplînî’’ ra hucreyê yewkesî de ameyêne tepiştene.
